b'\n_START_ARTICLE_\nDonbas\n_START_PARAGRAPH_\nDonbas ili Donjecki bazen (ukrajinski: \xd0\x94\xd0\xbe\xd0\xbd\xd0\xb1\xd0\xb0\xd1\x81, \xd0\x94\xd0\xbe\xd0\xbd\xd0\xb5\xd1\x86\xd1\x8c\xd0\xba\xd0\xb8\xd0\xb9 \xd0\xb1\xd0\xb0\xd1\x81\xd0\xb5\xd0\xb9\xd0\xbd) - podru\xc4\x8dje u Ukrajini._NEWLINE_Rije\xc4\x8d Donbas se \xc4\x8desto koristi u povijesnom, kulturnom i gospodarskom spektru. Donbas je imao veliku va\xc5\xbenost za vrijeme Ruskoga Carstva, Sovjetskog Saveza i danas Ukrajine. Nalazi se na prostoru Done\xc4\x8dke i Luhanske oblasti. Mali dio Donbasa se rasprostire i u jugozapadnoj Rusiji._NEWLINE_Prvi grad u regiji Donbasa, bio je Slovjansk utemeljen 1676. godine. Godine 1721., prona\xc4\x91ena su ogromna nalazi\xc5\xa1ta ugljena. Tada je po\xc4\x8deo i veliki gospodarski razvoj tog podru\xc4\x8dja. Za vrijeme Oktobarske revolucije i Ruskoga gra\xc4\x91anskog rata ovdje su vo\xc4\x91ene velike borbe izme\xc4\x91u ruske Bijele garde i bolj\xc5\xa1evika. Donbas je bio meta Hitlera i nacista za vrijeme Drugog svjetskog rata, prije svega zbog energenta i ruda za vojnu ma\xc5\xa1ineriju._NEWLINE_Stanovni\xc5\xa1tvo Donbasa \xc4\x8dini oko 55% Ukrajinaca, a ostali su uglavnom ruske narodnosti i jako bira\xc4\x8dko tijelo prorusko usmjerenih politi\xc4\x8dara Ukrajine (npr. Viktora Janukovi\xc4\x8da). Ekonomski je najbogatiji dio Ukrajine. Najva\xc5\xbeniji gradovi Donbasa su: Donjeck i Lugansk._NEWLINE_Nogometni stadion \xc5\xa0ahtara iz Donjecka zove se Donbas Arena.'